Opuch noh
Môžu sa kombinovat urokur a condrosulf 800?
Dobrý deň.
Ďakujeme za Vašu otázku.
Opuchy nôh patria medzi vedľajšie účinky lieku Urokur. Liek Condrosulf môže, v prípade pacientov s poruchou funkcie obličiek alebo zlyhávaním srdca, taktiež v ojedinelých prípadoch spôsobiť zadržiavanie tekutín. Súčasným užívaním spomínaných liekov sa môže zvyšovať riziko opuchu. Vzhľadom na to, že mi nie je známy Váš celkový zdravotný stav, odporúčam upovedomiť o výskyte opuchu ošetrujúceho lekára. Ten následne zváži, či je uvedená kombinácia liekov vo Vašom prípade vhodná.
Prajem pekný zvyšok dňa.
S pozdravom
Mgr. Barbora Bičanovská